
ANUNȚ
Privind organizarea concursului pentru ocuparea a 3 (trei)  posturi vacante de natură contractuală  - îngrijitor bătrâni la domiciliu-  cod COR 532201 -în cadrul proiectului  „Creșterea incluziunii sociale a persoanelor vârstnice din Comuna Lăzăreni, jud. Bihor” 
 cod SMIS 353429 

 
Primaria Comunei LĂZĂRENI, Județul Bihor cu sediul in localitatea Lăzăreni, nr.37, organizează, conform prevederilor H.G. nr. 1336/2022, concurs pentru ocuparea posturilor vacante, 
Îngrijitor bătrâni la domiciliu cod COR 532201
Nivelul posturilor: functie de execuție 
Numar posturi: 3 posturi contractuale, în afara organigramei
 
Perioada angajarii: perioada determinata de 36 luni, incepand cu data de- luna noiembrie 2026  până la 30.11.2029.
Durata timpului de lucru: 168 ore/lună/post x 36 luni
Mod de salarizare: 24 lei/oră net; echivalent estimat 4.032 lei net/lună/post, la care se adaugă contribuțiile obligatorii, conform legii.
Notă: Durata totală a implicării pentru fiecare post este de 36 de luni aferente activităților finanțate prin proiect.
 Raporturile de muncă se stabilesc prin contract individual de muncă pe durată determinată, cu respectarea art. 82-84 din Codul muncii.
 Nivelurile salariale nete menționate sunt cele prevăzute în bugetul aprobat al proiectului. 
Salariul de bază brut se înscrie în contractul individual de muncă, iar salariul net, obligațiile fiscale și contribuțiile aferente se determină și se evidențiază în documentele financiar-salariale. 

Condițiile generale de participare la concurs (conform art. 15 din H.G. 1336/08.11.2022):
Condițiile generale, de participare la concurs/examen sunt următoarele:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în România;
b) cunoaşte limba română, scris şi vorbit;
c)are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea ;
g) nu execută o pedeapsă complementară prin c3are i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile din cadrul sistemului de învăţământ, sănătate sau protecţie socială, precum şi orice domeniu care presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane.

Condițiile specifice de participare la concurs pentru postul de îngrijitor bătrâni la domiciliu, Cod COR 532201
· Minim studii gimnaziale
· Absolvire curs autorizat îngrijitor bătrâni la domiciliu (dacă nu are declarație pe propria răspundere prin care se obligă că în termen de 6 luni se va înscrie și va absolvi un curs de calificare în acest domeniu)

Atribuțiile postului:
a) furnizează servicii de îngrijire conform planului individualizat de asistenţă şi îngrijire; 
b) asigură servicii de îngrijire personală și ajutor acordat pentru asigurarea igienei corporale, îmbrăcare şi dezbrăcare, hrănire şi hidratare, asigurarea igienei eliminărilor, transfer şi mobilizare, deplasare în interior, prepararea hranei, efectuarea de cumpărături, activităţi de menaj şi spălătorie, facilitarea deplasării în exterior şi însoţire,
c) asigură acompanierea persoanei vârstnice, socializare şi comunicare; 
d) respectă cu strictețe indicațiile din planul individual de asistenţă și îngrijire şi termenele stabilite pentru efectuarea acestora; 
e) participă la reintegrarea socială a persoanei vârstnice căreia îi acorda îngrijire; 
f) raportează regulat superilorilor informații despre starea generală a beneficiarului;
g) menţine o legătură permanentă cu medicul de familie în vederea reducerii eventualelor riscuri privind agravarea sănătăţii persoanei; 
h) participă la cursuri de formare şi perfecţionare, precum şi la instruirile organizate; 
i) întocmeşte rapoarte periodice/ lunare sau la cererea superiorilor;
j) în exercitarea profesiunii de îngrijitor la domiciliu respectă demnitatea fiinţei umane, principiile etice, dând dovadă de responsabilitate profesională şi morală, acţionând întotdeauna în interesul beneficiarului;
k) respectă normele de igienă pentru prevenirea și combaterea infecţiilor; 
l) asigură confidențialitatea informaţiilor obţinute; 
m) respectă intimitatea persoanei precum şi libertatea acesteia de a decide; 
n) îndeplineşte orice alte sarcini solicitate de superiori şi stabilite de conducerea primăriei; 
o) răspunde disciplinar, administrativ, material sau penal, după caz, atunci când se face vinovat de încălcarea legislaţiei în vigoare în exercitarea sarcinilor de serviciu; 
p) semnalează promt şi punctual, prin referat înregistrat, apariția unor situații semnificative pentru activitatea serviciului (abuz, neglijenţă, incidente deosebite etc); 
q) este interzis să ceară sau să dobândească în vreun fel bunuri materiale, bani sau servicii de la persoanele asiatate/ îngrijite;
r)   completează documentele de evidență a serviciilor prestate; 
u) respectă programul stabilit și planificarea intervențiilor la domiciliu; 
s) respectă normele de securitate și sănătate în muncă.  



Pentru înscrierea la concurs candidaţii vor prezenta un dosar care va conţine următoarele documente:
a) formularul de înscriere la concurs care contine și declarația de consimțământ privind prelucrarea datelor cu caracter personal;
b) copia actului de identitate sau orice alt document care atestă identitatea, potrivit legii, după caz (semnată de candidat);
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări;
e) copiile documentelor care atestă îndeplinirea condiţiilor specifice ale postului solicitate de autoritatea sau instituţia publică, copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) Curriculum Vitae, model comun european;
g) cazier judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data primei probe a concursului);
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
i) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane.

Modalitatea de depunere a dosarelor:
La sediul Primariei Comunei Lăzăreni, localitatea Lăzăreni , nr. 37, județul Bihor;
sau prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34 din H.G. 1336/2022 cu obligaţia de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.

Bibliografia/ Tematică:
1) Legea 53/2003 Codul Muncii, republicat, cu modificările și completările ulterioare;
Tematică- cap II executarea contractului individual de muncă, art 37-40
2) Ordonanța de urgență a Guvernului nr.57/2019 privind Codul administrativ, cu modificări și completări ulterioare; 
Tematică Art. 6-13, art 430, art 432, art 437-441, art 443-449, art 458 și partea IV, Titlul 3, art 538-543
3) Legea nr. 17/2000 privind asistenta socială a persoanelor vărstnice, cu modificările și completările ulterioare,- Integral
4) Ordinul 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale, Anexa 8- standardele minime de calitate pentru serviciile de îngrijire la domiciliu pentru persoane vârstnice,
5) Legea nr. 292/2011 a asistenței sociale, cu modificările și completările ulterioare; 
Tematică, Cap III- sistemul de servicii sociale, secțiunea 4- procesul de acordare a serviciilor sociale art 44- 52
6) Programul Incluziune și Demnitate Socială 2021 – 2027;
7)Ghidul Solicitantului – Condiții Generale aferent Programului Incluziune și Demnitate Socială 2021 – 2027;
 
Calendarul de desfăşurare a concursului

Data publicarii si afisarii anuntului de concurs este: 14.10.2026
· termenul de depunere a dosarelor 28.10.2026 ora 14:00;
· selecţia dosarelor în data de: 29.10.2026, ora 12:00;
·  afisare rezultate la selectia dosarelor în data de: 29.10.2026 , ora 14:00;
· termen de contestare la selectia dosarelor în data de 30.10.2026 , ora 14:00;
· afişarea rezultatelor la soluţionarea contestaţiilor privind selectia dosarelor în data de 30.10.2026, ora 16.30.

Proba scrisă:
·  proba scrisă în data de 3.11.2026, ora 10.00;  
·  afişarea rezultatelor de la proba scrisă în data de 3.11.2026, ora 14.30.
·  termenul de depunere a contestatiilor la proba scrisă în data de 4.11.2026  ora 14.30
·  afişarea rezultatelor la soluţionarea contestaţiilor probei scrise în data de 4.11.2026. ora 16.30

Proba interviu: 
· proba interviu în data de 5.11.2026, ora 10.00;  
· afişarea rezultatelor de la proba interviu în data de 05.11.2026,ora 14.00;
· termenul de depunere a contestatiilor la proba interviu în data de 06.11.2026,ora 14.00;
· afişarea rezultatelor la soluţionarea contestaţiilor probei interviu în data de 6.11.2026 , ora 16:30;
· Afişarea rezultatelor finale în data de 9.11.2026 , ora 12:00, la sediul instituției.


Concursul se va desfasura la sediul Primariei Comunei Lăzăreni , localitatea Lăzăreni,
 nr 37, județul Bihor.

Date de contact: email: contact@primarialazareni.ro.; tel 0259357607
Persoana de contact : dl Butiri Olimpiu 

